CELEX: 32015D0209
Language: hr
Date: 2014-11-10 00:00:00
Title: Odluka Vijeća (EU) 2015/209 od 10. studenoga 2014. o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Farskih otoka kojim se Farski otoci pridružuju Obzoru 2020. – Okvirnom programu za istraživanje i inovacije (2014.–2020.)

11.2.2015   
            
            
               HR
            
            
               Službeni list Europske unije
            
            
               L 35/1
            
         ODLUKA VIJEĆA (EU) 2015/209
   od 10. studenoga 2014.
   o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Farskih otoka kojim se Farski otoci pridružuju Obzoru 2020. – Okvirnom programu za istraživanje i inovacije (2014.–2020.)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 5.,
   uzimajući u obzir prijedlog Europske komisije,
   budući da:
   
               (1)
            
            
               Obzor 2020. – Okvirni program za istraživanje i inovacije (2014.–2020.) („Obzor 2020.”) osnovan je Uredbom (EU) br. 1291/2013 Europskog parlamenta i Vijeća (1) za razdoblje od 1. siječnja 2014. do 31. prosinca 2020.
            
         
               (2)
            
            
               Vijeće je 18. ožujka 2014. ovlastilo Komisiju da u ime Europske unije otvori pregovore s Farskim otocima radi sklapanja Sporazuma o znanstvenoj i tehnološkoj suradnji između Europske unije i Farskih otoka kojim se Farski otoci pridružuju Obzoru 2020.
            
         
               (3)
            
            
               Pregovori su uspješno završeni, a Sporazum o znanstvenoj i tehnološkoj suradnji između Europske unije i Farskih otoka kojim se Farski otoci pridružuju Obzoru 2020. – Okvirnom programu za istraživanje i inovacije (2014.–2020.) trebalo bi potpisati i privremeno primjenjivati, do završetka postupaka potrebnih za njegovo sklapanje,
            
         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma o znanstvenoj i tehnološkoj suradnji između Europske unije i Farskih otoka kojim se Farski otoci pridružuju Obzoru 2020. – Okvirnom programu za istraživanje i inovacije (2014.–2020.), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Sporazum se privremeno primjenjuje od 1. siječnja 2014. do završetka postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.
   
      Sastavljeno u Bruxellesu 10. studenoga 2014.
      
         
            Za Vijeće
         
         
            Predsjednik
         
         M. MARTINA
      
   
   
      (1)  Uredba (EU) br. 1291/2013 Europskog parlamenta i Vijeća od 11. prosinca 2013. o osnivanju Okvirnog programa za istraživanja i inovacije Obzor 2020. (2014.–2020.) i o stavljanju izvan snage Odluke br. 1982/2006/EZ (SL L 347, 20.12.2013., str. 104.).